Leigh Whannell Dipilih Untuk Arahkan Filem “The Green Hornet and Kato”
Filem Universal yang lama tertangguh, The Green Hornet and Kato akhirnya telah menemui pengarahnya. Menurut Deadline, pengarah The Invisible Man, Leigh Whannell kini sedang dalam rundingan akhir untuk mengarahkan filem terbaru itu. Eksekutif studio sebelum ini dilaporkan telah bertemu dengan beberapa pengarah berpotensi sejak beberapa minggu lepas, dan mereka merasakan “Whannell paling berpotensi antara pengarah yang tersenarai.” “Whannell paling berpotensi antara pengarah yang tersenarai.” Universal sebelum ini berjaya mendapatkan hak untuk watak ikonik itu pada tahun 2020 dari Amasia, syarikat penerbitan yang dikendalikan oleh bekas Presiden Marvel Studios, Michael Helfant dan Bradley Gallo. Sejak itu, IP tersebut berada dalam peringkat pembangunan. Tidak banyak butiran mengenai filem itu didedahkan pihak studio, tetapi David Koepp telah diberi tanggungjawab untuk menghasilkan skrip dengan Kato dijangka mendapat jumlah skrin yang hampir sama dengan watak Britt Reid. Filem penggembaraan komedi The Green Hornet pernah diangkat ke layar perak pada tahun 2011 oleh Sony Pictures, dan ia dibintangi Seth Rogern, Cameron Diaz dan Jay Chou.  